Misbrugscentret i Hobro yder i øjeblikket behandling i form af anonym rådgivning, udredning, gruppesamtaler og udlevering af medicin. - Vi har valgt at hjemtage misbrugsbehandlingen, fordi vi ønsker mere fleksibilitet i indsatserne og gerne i højere grad vil satse på en tværfaglig indsats, siger Poul Bergmann, der er formand for Udvalget for Sundhed og Omsorg i en pressemeddelelse. Der etableres i fremtiden et nyt tilbud til de unge misbrugere, hvor samtaler med brugerne blandt andet kan gives i deres egne hjem. Åbningen af det kommunale misbrugscenter markeres med en reception på misbrugscentret den 9. maj.

Referat:
Den ambulante behandling, der i øjeblikket foregår ved misbrugscentret på Fortunavej i Hobro, overtages af Mariagerfjord Kommune fra den 1. maj.